જોકે અહીં પણ છેલ્લે તો રાજ્યનો શિક્ષણ વિભાગ જ ગુનેગાર ઠરે છે, કારણ કે વર્ષ ૨૦૧૧-૧૨માં નીટ લાગુ કરવા સામે સુપ્રીમ કોર્ટમાં સુનાવણી થઈ હતી ત્યારે ગુજરાતે સીબીએસસી પ્રમાણે અભ્યાસક્રમ બદલવા ત્રણ વર્ષનો સમય માગ્યો હતો. જેને સુપ્રીમ કોર્ટે માન્ય રાખ્યો હતો. આ મર્યાદા વર્ષ ૨૦૧૫માં પૂરી પણ થઈ ગઈ. છતાં ગુજરાતના શિક્ષણ વિભાગે સીબીએસસી પ્રમાણે અભ્યાસક્રમ બદલ્યો નથી. આ મામલે રાજ્ય સરકાર રીતસર ઊંઘતી ઝડપાઈ છે.